CELEX: 31981R1197
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1197/81 τού Συμβουλίου τής 28ης Απριλίου 1981 περί καθορισμού, γιά τήν περίοδο από τήν 1η Νοεμβρίου 1981 ώς τήν 31η Οκτωβρίου 1982, τής τιμής βάσεως καί τού ποιοτικού τύπου τού εσφαγμένου χοίρου

Avis juridique important

|

31981R1197

Κανονισμός (ΕΟΚ) αριθ. 1197/81 τού Συμβουλίου τής 28ης Απριλίου 1981 περί καθορισμού, γιά τήν περίοδο από τήν 1η Νοεμβρίου 1981 ώς τήν 31η Οκτωβρίου 1982, τής τιμής βάσεως καί τού ποιοτικού τύπου τού εσφαγμένου χοίρου  

Επίσημη Εφημερίδα αριθ. L 122 της 06/05/1981 σ. 0004

***** ΚΑΝΟΝΙΣΜΟΣ (ΕΟΚ) αριθ. 1197/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί καθορισμού, για την περίοδο από την 1η Νοεμβρίου 1981 ως την 31η Οκτωβρίου 1982, της τιμής βάσεως και του ποιοτικού τύπου του εσφαγμένου χοίρου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 4 παράγραφος 4,  την πρόταση της Επιτροπής,  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επι- τροπής (3),  Εκτιμώντας:  ότι, κατά τον καθορισμό της τιμής βάσεως του εσφαγμένου χοίρου, πρέπει να λαμβάνονται υπόψη τόσο οι στόχοι της κοινής γεωργικής πολιτικής όσο και η συμβολή που η Κοινότης προτίθεται να παρέχει στην αρμονική ανάπτυξη του διεθνούς εμπορίου· ότι η κοινή γεωργική πολιτική έχει ιδίως για στόχο την εξασφάλιση στο γεωργικό πληθυσμό δίκαιου βιοτικού επιπέδου, την εξασφάλιση του εφοδιασμού και την εξασφάλιση λογικών τιμών κατά τη διάθεση στους καταναλωτές·  ότι η τιμή βάσεως πρέπει να καθορισθεί κατά τα κριτήρια που προβλέπονται στο άρθρο 4 παράγραφος 1 του κανονισμού (ΕΟΚ) αριθ. 2759/75 για ποιοτικό τύπο που ορίζεται σύμφωνα με τον κανονισμό (ΕΟΚ) αριθ. 2760/75 του Συμβουλίου της 29ης Οκτωβρίου 1975 περί καθορισμού της κοινοτικής κλίμακας ταξινομήσεως των σφαγίων των χοίρων (4)·  ότι πρέπει να ληφθεί υπόψη ως ποιοτικός τύπος η κατηγορία και οι κατηγορίες βάρους οι πιο αντιπροσωπευτικές της κοινοτικής παραγωγής·  ότι η εφαρμογή των κριτηρίων αυτών οδηγεί στον καθορισμό της τιμής βάσεως σε επίπεδο ανώτερο εκείνου που ελήφθη υπόψη για την προηγούμενη περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η τιμή βάσεως του εσφαγμένου χοίρου του ποιοτικού τύπου καθορίζεται, για την περίοδο από 1ης Νοεμβρίου 1981 μέχρι 31ης Οκτωβρίου 1982, σε 1 761,80 ECU για 1 000 χιλιόγραμμα.  Άρθρο 2  Ο ποιοτικός τύπος είναι η ποιότητα των σφαγίων των χοίρων της κατηγορίας ΙΙ της κοινοτικής κλίμακας ταξινομήσεως των σφαγίων των χοίρων, που καθορίζεται από τον κανονισμό (ΕΟΚ) αριθ. 2760/75, εξαιρέσει εκείνων βάρους κατώτερου των 70 χιλιογράμμων και εκείνων βάρους ίσου ή ανώτερου των 160 χιλιογράμμων.  Άρθρο 3  Ο παρών κανονισμός αρχίζει να ισχύει την 1η Νοεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONING  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. C 90 της 21. 4. 1981, σ. 101.  (3) Γνώμη που δημοσιεύθηκε στις 25/26 Μαρτίου 1981 (δεν έχει δημοσιευθεί ακόμη στην Επίσημη Εφημερίδα).  (4) ΕΕ αριθ. L 282 της 1. 11. 1975, σ. 10.